lv als lv lv it lv es ru lv pl fr eo sl lv lv lv de lv lv fi uz lv uz lv sl lv lv lv lv lv nl lv lv lv en lv lv lv lv lv lv lv lv lv lv lv lv lv lv lv nl lv lv lv lv pt lv pt lv lv pl lv lv en lv lv en lv lv sl lt hbs_lat lv lv nl lv lv lv lv eo lv lv lv sl lt hbs_lat lv lv lv lv en eo lv lv sl lt hbs_lat lv en lv en lv en lv pl fr eo sl lv lv lv de lv lv fi uz lv uz lv sl lv lv nl lv lv lv lv lv pt lv lv pl lv lv en lv lv en lv lv sl lt hbs_lat lv lv eo lv lv sl lt hbs_lat lv lv en eo lv lv sl lt hbs_lat lv en lv en lv nl lv pt lv lv lv lv lv lv lv lv lv en en en en en lv lv lv lv lv lv sv lv lv lv lv lv lv eu lv nb nl km km lv ru als lv lv pl fr eo sl lv de lv lv fi uz sl lv lv nl lv lv pl lv en en lv lv sl lv lv eo lv sl lv lv en eo lv lv sl lv en lv en lv lv lv lv
Karjeras nedēļa Rīgas 85.vidusskolā, atšķirīgi, bet interesanti
Izglītības, kultūras un sporta departaments
Sociālie pakalpojumi ģimenēm ar bērniem
Sociālie pakalpojumi personām ar invaliditāti un garīga rakstura traucējumiem
Īsfilma “Iepazīsim Rīgas apkaimes!” zīmju valodā
Sludinājuma iesniegšana par pirmsskolas vietas maiņu
Informācija par citām jomām
Informācija par citām jomām
Informācija par citām jomām
Sludinājumi par vietu maiņu
Sludinājuma iesniegšana par pirmsskolas vietas maiņu
Karjeras nedēļa Rīgas 85.vidusskolā, atšķirīgi, bet interesanti
Atšķirīgi, tomēr interesanti, oktobra beigās ar moto “Klau! Sadzirdi un liec aiz auss!” Rīgas 85.vidusskolā aizvadīta tradicionālā Karjeras nedēļa. 1. - 6. klasēs pasākumi norisinājās skolas telpās, savukārt 7.-12.klases skolēni par karjeras iespējas pētīja attālināti.
Paši mazākie – pirmo, otro un trešo klašu skolēni iepazina profesiju dažādību, stāstot par vecāku darba ikdienu, vai mēģināja vizualizēt savu nākotnes profesiju. Tā 2.a klases skolēni, izmantojot nepabeigto teikumu metodi, rakstīja “Es izaugšu un kļūšu par ...”. 1.c klasē tapa “Markas nākotnei”, uz kurām atainota katra skolēna sapņu darbs. Vairākās klasēs zīmējumus un profesijas nosaukumu, papildina to mācību priekšmetu uzskaitījums, kuri šīs profesijas pārstāvim jāapgūst skolā. Sākumskolas skolēni ar prieku iesaistījās Valsts Izglītības aģentūras izstrādātās tiešsaistes profesiju spēles “Kā kļūt par profesionāli?” izmēģinājumā un par vēlamajiem uzlabojumiem informēja skolas karjeras konsultantu. Ieteikumi ir apkopoti un nosūtīti spēles veidotājiem, taču spēlēt gribētāju interese nav rimusi arī pēc Karjeras nedēļas beigām.
Lai gan vecāku un absolventu viesošanās skolā, tāpat kā plānotās ekskursijas uzņēmumos un profesionālajās mācību iestādēs, drošības pasākumu šogad izpalika, profesionāļu viesošanos dažās klasēs notika. Tā 4.klasēs par latviešu valodas prasmes nozīmi, mākslu lasīt un rakstīt scenārista, reklāmas tekstu autora vai blogera profesijā skolēniem stāstīja vairāku mākslas detektīvu un citu bērnu grāmatu autore Luīze Pastore. Rakstniece skolēnos modināja interesi ne tikai par scenārista vai rakstnieka profesiju, bet, spriežot pēc skolēnu rakstītā, raisīja vēlmi iedziļināties grāmatās aprakstīto detektīvu darba specifikā.
Piekto klašu izglītojamie tikās ar Laikmetīgās mākslas centra pārstāvēm. 5.a klase uzzināja par akciju un hepeningu veidošanā iesaistītām profesijām. Ar viņiem pieredzē dalījās mākslas kuratore Laine Kivilande un māksliniece Gundega Evelone. Iejūtoties kuratoru un mākslinieku lomās, skolēnu grupas, lai pievērstu pārējo klases biedru uzamnību, rīkoja brīvdienu ceļojumam, uzvarai datorspēlē, dabas aizsardzībai un “ārprātam virtuvē” veltītas mini akcijas.  5.b un 5.c klasēs par kopīgo un atšķirīgo fotogrāfa un fotomākslinieka darbā stāstīja dažādās tehnikās strādājošā fotomāksliniece Vika Eksta un mākslas zinātniece Māra Žeikare. Praktiski darbojoties, skolēni iejutās fotogrāfa un fotomodeļa lomās. Savos telefonos viņi iemūžināja “vienas minūtes skulptūras” par šim laikam aktuālo distancēšanās tēmu. Klases stundā skolēni pārrunāja, kāda ir fotogrāfijas nozīme dažādu nozaru uzņēmumu interneta vietnēs, prognozēja fotogrāfa un fotomākslinieka darba iespējas nākotnē. Jāatzīmē, ka skolēnu aptauja 2020.gada rudenī pamatskolas grupā uzrādīja vēlmi iepazīt fotogrāfa profesiju.
Savu sapņu darbu angļu valodas stundās prezentēja sestās klases. Interesanta izvēršas 6. b klases stunda, kurā skolēni pētīja Covid-19 izplatības laikā īpaši nozīmīgas profesijas. Līdzās profesijām medicīnas nozarē, skolēni mēģināja noskaidrot zinātniekiem un laboratorijās strādājošajiem speciālistiem nepieciešamo kvalifikāciju, izglītību un rakstura īpašības. Izskanēja pārdomas par izmaiņām, kas notikušas skolotāju un bērnu dārza audzinātāju darba ikdienā.
Attālināti Karjeras nedēļas pasākumos piedalīties nācās skolēnu vecākiem, pedagogiem un 7.-12.klašu skolēniem. Septīto klašu skolēni jau pirms skolēnu brīvlaika sāka gatavoties darba intervijas simulācijai teātra mākslas stundā. Simulācijas gatavošanā iesaistījās gan sociālo zinību un latviešu valodas skolotāja, gan skolas karjeras konsultante un angļu valodas skolotāja. Lai uzdevumu veiktu, skolēni apvienojās darbam grupās. Katra grupa pārstāvēja kādu uzņēmumu, kas meklēja darbinieku ar sludinājuma palīdzību. Pētot interneta resursus, skolēni noskaidroja darba intervijas gaitu, biežāk uzdotos jautājumus, gatavojās darba devēja vai darba ņēmēja lomai. Tēla izpētei noderēja iedomātās personas CV. Rūpīgi iestudētās darba intervijas simulācija klātienē izpalika. Tagad tiek meklēti risinājumi, lai tuvākajā laikā to īstenotu tiešsaistē.
Vidusskolēni, vecāki un pedagogi tika aicināti iesaistīties Valsts Izglītības attīstības aģentūras rīkotajās tiešsaistes diskusijās vai noskatīties to ierakstus, un lūgti rakstiski dalīties pārdomās. Vidusskolēnu un skolēnu vecāku atsauksmes par nosūtītajiem videomateriāliem, infografiku, animācijām vai diskusijām vēl turpina pienākt, taču jau tagad ar pārliecību varam secināt, ka Karjeras nedēļā ar iedzīvinatā sadarbība starp skolēniem, karjeras konsultantiem, pedagogiem un vecākiem, ir jāizvērš visa mācību gada garumā, neatkarīgi no epidemioloģiskās situācijas valstī.
Anda Zariņa - pedagogs karjeras konsultants
Interešu un profesionālās ievirzes (mākslas, mūzikas un sporta) izglītības programmu un amatiermākslas kolektīvu katalogs [ Klausīties ]
Reģistrācija pirmsskolas izglītības iestādei
Rīgas pilsētas darba ar jaunatni plāns 2019.–2023. gadam [ Klausīties ]
Brīvā laika pavadīšanas centri Rīgā un to darba laiki 2022./ 2023. mācību gada 1. pusgadā [ Klausīties ]
PARAKSTIES UZ MŪSU JAUNUMIEM
RD IKSD IZGLĪTĪBA KULTŪRA
K. Valdemāra ielā 5
Informatīvajos materiālos izmantotas fotogrāfijas, lai atspoguļotu Rīgas pašvaldības rīkotus un atbalstītus pasākumus. Gadījumos, ja ir rosinājums, kādu fotogrāfiju dzēst, par to informējiet, sūtot ziņu uz e-pasta adresi: iksd@riga.lv.
Šīs tīmekļa vietnes pārzinis ir Rīgas domes Izglītības, kultūras un sporta departaments, elektroniskā pasta adrese: iksd@riga.lv.
Informējam, ka šajā vietnē tiek izmantotas sīkdatnes (angļu val. "cookies"). Sīkdatne uzkrāj datus par vietnes apmeklējumu. Uzkrātās sīkdatnes var būt pieejamas arī mūsu pārbaudītiem un uzticamiem sadarbības partneriem (trešajām pusēm). Turpinot lietot šo vietni, Jūs piekrītat, ka mēs uzkrāsim un izmantosim sīkdatnes Jūsu ierīcē. Savu piekrišanu Jūs jebkurā laikā varat atsaukt, nodzēšot saglabātās sīkdatnes, taču Jums jāņem vērā, ka, ja atspējosiet noteikti nepieciešamās sīkdatnes, tīmekļa vietne nevarēs darboties pilnvērtīgi. Papildus informācija šeit
Es piekrītu saņemt sīkdatnes Es nepiekrītu saņemt sīkdatnes